Гөлназ Әдһәмова

Гөлназ Әдһәмова, Гөлназ Равил кызы Әдһәмова (1971 елның 10 октябре, Cəʙᴎт Социалистик Җɵᴍhүpᴎᴙтләр Беpᴫеᴦе, РСФСР, ТАССР, Яр Чаллы) — рәссам-нәкышчы, педагог. Кама сәнгать һәм дизайн институты доценты (2009 елдан).  ТР һәм РФ (2005) рәссамнар берлекләре әгъзасы. Чаллының «Ел рәссамы» (2011)Кама сәнгать һәм дизайн институтының Вконтактедагы сәхифәсе .

 Тәрҗемәи хәле 
200px|thumb|right|Г. Әдһәмова. «Сирень». Фото: my.mail.ru
200px|thumb|right|Г. Әдһәмова. «Әбиләр чуагы». Фото: art59.ru
1971 елның 10 октябрендә Чаллыда туган. Әти-әнисе Актаныш районы Татар Суыксуы авылыннан. Яр Чаллы дәүләт педагогика институтының (2011 елдан Яр Чаллы социаль-педагогик технологияләр һәм ресурслар институты, , 2015 елдан университет) сәнгать-графика бүлеген тәмамлаган (1994).

2004 елда Татарстан һәм РФ рәссамнар берлекләренә кабул ителә. 2011 елда Чаллыда «» номинациясе буенча «Ел рәссамы» булып таныла. Педагог буларак, Чаллының рәсем сәнгате белән бәйле уку йортларында (Кама сәнгать һәм дизайн институты) булачак рәссамнарга белем бирә. 1993—2013 елларда Яр Чаллы шәһәренең 1нче санлы балалар сәнгать мәктәбендә рәсем һәм нәкыш укыта. Соңгы эш урыны — Яр Чаллы картиналар галереясының фәнни хезмәткәре.

Эшләре Төркиядә узган Чаллы рәссамнары күргәзмәсендә күрсәтелә. Иҗат эшләре белән шәһәр, төбәк (Саранск, «Зур Идел»), республика, Россиякүләм (Мәскәү, «Россиянең яшьлеге»), халыкара һәм чит илләрдәге (Истанбул, Төркия) күргәзмәләрдә даими катнаша. Рәссамның эшләре Болгар музей-тыюлыгы фондларында, Яр Чаллы, Алабуга, Әлмәт картина галереяларында, Төркия, РФ һәм Татарстанда шәхси тупланмаларда саклана.

 Иҗаты 
Гөлназ Әдһәмова — реалист-рәссам, майлы буяу белән яза. Эш алымы — натурадан язу, ягъни күзе күргәнне тукымага төшерү. Рәсемгә стиль бирү, ягъни мөһим санаган элементларны аз гына күпертеп бирү алымын да куллана. Иҗат эшләре арасында график хезмәтләре дә урын ала. Алар арасында юеш кәгазьгә ясалганнары да бар. Рәсемнәрендә рус һәм татар язучылары әсәрләре сюжетларын да куллана. Триптих («Гаилә», 2014). Декоратив бизәк-орнаментлар белән бәйле хезмәтләре шәхси күргәзмәсендә урын алган. Шәхси күргәзмәләре Әлмәт шәһәре картиналар галереясында (2015 елның марты) Әлмәттә Чаллы рәссамнары күргәзмәсе ачылды.  «Знамя труда», 04.03.2015 , Чаллы картиналар галереясында (2015 елның 21 октябреннән 15 ноябренә кадәр)  Әдһәмова Гөлназ Равил кызының шәхси күргәзмәсе. «Татарстан Республикасы музейлары» сайты , 2017 елның 12—17 декабрендә) Гөлназ Әдһәмованың «Тәрәзә» шәхси күргәзмәсе.  «Культура.РФ» порталы  уза.
 Искәрмәләр 

 Әдәбият 
 Ризидә Гасыймова. Алмалы иҗат. «Сөембикә», 2017 ел, июнь, 64нче бит. ISSN 0869-1398

 Сылтамалар 
  Гөлназ Равил кызы Әдһәмова. Артхив 
 «Мой мир»дагы сәхифәсе 

Төркем:Әлифба буенча рәссамнар
Төркем:Татар рәссамнары
Төркем:Татарстан рәссамнары
Төркем:Вуз укытучылары
Төркем:Яр Чаллы дәүләт педагогика университетын тәмамлаучылар